Altdorf (Böblingen)  Altdorf er en kommune i Landkreis Böblingen i den tyske delstat Baden-Württemberg.  Altdorf ligger i landskabet Schönbuchlichtung, 9 km syd for Böblingen i den nordlige udkant af Naturpark Schönbuch. I Altdorf har den lille flod Würm sit udspring.  Ud over Altdorf ligger i kommunen Altdorfer Mühle og landsbyen Eschach.  Altdorf nævnes første gang i 1204 i en bekendtgørelse fra Pave Innocens 3. som "Alcdorf". På den tid hørte kommunen til Pfalzgrafschaft Tübingen, men blev efterhånden ved gaver og handel overtaget af Kloster Bebenhausen. Ved slutningen af det 14. århundrede var klosteret både kirkeherre og grundejer for området. Efter reformationen blev Altdorf protestantisk.